CELEX: E2013P0006
Language: da
Date: 2013-04-09 00:00:00
Title: Anmodning om en rådgivende udtalelse fra EFTA-Domstolen indgivet af Fürstliches Landgericht den 9. april 2013 i sagen Metacom AG mod advokatfirmaet Zipper & Collegen (Sag E-6/13)

12.9.2013   
            
            
               DA
            
            
               Den Europæiske Unions Tidende
            
            
               C 263/10
            
         Anmodning om en rådgivende udtalelse fra EFTA-Domstolen indgivet af Fürstliches Landgericht den 9. april 2013 i sagen Metacom AG mod advokatfirmaet Zipper & Collegen
   (Sag E-6/13)
   2013/C 263/11
   Fürstliches Landgericht (Liechtenstein) har ved skrivelse af 9. april 2013, som indgik til EFTA-Domstolens Justitskontor den 15. april 2013, anmodet EFTA-Domstolen om en rådgivende udtalelse i sagen Metacom AG mod advokatfirmaet Zipper & Collegen angående følgende spørgsmål:
   
               1.
            
            
               Kan en europæisk advokat, der anlægger en sag i en anden EØS-stat i eget navn og ikke i medfør af en fuldmagt fra en anden, støtte ret på Rådets direktiv 77/249/EØF af 22. marts 1977 om lettelser med henblik på den faktiske gennemførelse af advokaters fri udveksling af tjenesteydelser (1)?
            
         
               2.
            
            
               Er en forpligtelse for europæiske advokater til at melde sig hos værtslandets myndigheder (således som det i dette tilfælde er foreskrevet i § 59 i Liechtensteins Rechtsanwaltsgesetz) forenelig med direktiv 77/249/EØF og særlig med direktivets artikel 7?
            
         
               3.
            
            
               Hvis spørgsmål 2 besvares bekræftende: Kan den omstændighed, at en europæisk advokat, der udøver virksomhed i form af tjenesteydelser, har undladt at sørge for tilmelding i værtslandet, i henhold til direktiv 77/249/EØF medføre, at den pågældende advokat ikke kan kræve salær efter den tarif, der gælder i værtslandet (i Liechtenstein den tarif, der er fastsat i Gesetz über den Tarif für Rechtsanwälte und Rechtsagenten og i Verordnung über die Tarifansätze der Entlohnung für Rechtsanwälte und Rechtsagenten)?
            
         
               4.
            
            
               Kan i et tilfælde, hvor en europæisk advokat, der udøver virksomhed i form af tjenesteydelser, først har meldt sig hos myndighederne i værtslandet på et senere tidspunkt, denne efterfølgende registrering så medføre, at advokaten kun kan kræve salær efter den tarif, der gælder i værtslandet, for perioden efter anmeldelsen, men ikke for retslige skridt, som han har taget før denne dato?
            
         
               5.
            
            
               Afhænger besvarelsen af spørgsmål 3 og 4 i henhold til direktiv 77/249/EØF af, om retten i værtslandet ved sagens begyndelse gjorde den europæiske advokat, der udøver virksomhed i form af tjenesteydelser, opmærksom på den lovbestemte forpligtelse til at lade sig melde hos myndighederne i den pågældende stat?
            
         
      (1)  EFT L 78 af 26.3.1977, s. 17.